ข้อบัญญัติองค์การบริหารส่วนตำบลหนองแวงข้อบัญญัติองค์การบริหารส่วนตำบลหนองแวงเรื่องการกำจัดสิ่งปฏิกูลและมูลฝอยพ.ศ. ๒๕๕๖ โดยที่เป็นการสมควรตราข้อบัญญัติองค์การบริหารส่วนตำบลหนองแวงว่าด้วยการกำจัดสิ่งปฏิกูลและมูลฝอยในเขตองค์การบริหารส่วนตำบลหนองแวงอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๕ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลหนองแวงโดยความเห็นชอบของสภาองค์การบริหารส่วนตำบลหนองแวงและนายอำเภอเกษตรวิสัยจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองแวง เรื่องการกำจัดสิ่งปฏิกูลและมูลฝอย พ.ศ. ๒๕๕๖ข้อ ๒[๑] ข้อบัญญัตินี้ใช้บังคับในเขตองค์การบริหารส่วนตำบลหนองแวงตั้งแต่วันถัดจากวันประกาศในราชกิจจานุเบกษาข้อ ๓ ให้ยกเลิก ข้อบังคับองค์การบริหารส่วนตำบลหนองแวง เรื่อง การกำจัดสิ่งปฏิกูลมูลฝอยพ.ศ. ๒๕๔๖บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลหนองแวงเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ ข้อบัญญัติ หรือคำสั่งใด ๆเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๕ ในข้อบัญญัตินี้สิ่งปฏิกูล หมายความว่าอุจจาระ หรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครก หรือมีกลิ่นเหม็นมูลฝอย หมายความว่า เศษกระดาษเศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นเจ้าพนักงานท้องถิ่นหมายความว่า นายกองค์การบริหารส่วนตำบลหนองแวงราชการส่วนท้องถิ่นหมายความว่า องค์การบริหารส่วนตำบลหนองแวงเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๖ ห้ามผู้ใดถ่าย เททิ้ง หรือทำให้มีขึ้นในที่ หรือทางสาธารณะซึ่งสิ่งปฏิกูลหรือมูลฝอย นอกจากในที่ที่ราชการส่วนท้องถิ่นจัดไว้ให้เพื่อการนั้นเจ้าของหรือผู้ครอบครองอาคารหรือสถานที่ใด ๆต้องรักษาบริเวณอาคารหรือสถานที่ในครอบครองของตนไม่ให้มีสิ่งปฏิกูล มูลฝอยหรือมีการถ่าย เท ทิ้งสิ่งปฏิกูลหรือมูลฝอยในประการที่ขัดต่อสุขลักษณะหมวด ๒หลักเกณฑ์ด้านสุขลักษณะ ข้อ ๗ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่สำหรับรองรับมูลฝอยจากอาคารหรือสถานที่ครอบครองของตนที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบที่เจ้าพนักงานสาธารณสุขเห็นชอบกรณีทำการรวบรวมเก็บ ขน และกำจัดมูลฝอย โดยองค์กรเอกชน หน่วยงานของรัฐ หรือกองทุนเจ้าของหรือผู้ครอบครองอาคารหรือสถานที่ใด ๆ ต้องจัดให้มีที่รองรับมูลฝอยและแยกประเภทไว้ให้สอดคล้องกับเป้าหมายหรือวัตถุประสงค์ในการดำเนินกิจการขององค์กรเอกชนหน่วยงานของรัฐหรือกองทุนนั้น ๆ [๒]ข้อ ๘ เจ้าของหรือผู้ครอบครองอาคารหรือสถานที่ใดๆ ต้องเก็บรวบรวมมูลฝอยซึ่งเกิดขึ้นจากอาคารหรือสถานที่ในการครอบครองของตนไว้ในที่รองรับมูลฝอยส่วนสิ่งปฏิกูลจะต้องถ่ายเททิ้งลงไว้ในถังหรือบ่อเก็บสิ่งปฏิกูลอันถูกสุขลักษณะตามแบบที่เจ้าพนักงานสาธารณสุขเห็นชอบเท่านั้นแล้วจะต้องมอบให้ราชการส่วนท้องถิ่นเป็นผู้รวบรวมเก็บ ขน และกำจัด โดยเสียค่าธรรมเนียมตามอัตราที่กำหนดท้ายข้อบัญญัตินี้ข้อ ๙ เพื่อใช้ทรัพยากรให้เกิดประโยชน์สูงสุดเพื่อเป็นการส่งเสริมสนับสนุนการรักษาสภาพสิ่งแวดล้อมและเพื่อประโยชน์ในการกำจัดมูลฝอยให้เป็นไปด้วยความสะดวกรวดเร็วและประหยัดเจ้าพนักงานท้องถิ่นอาจประกาศกำหนดให้มีการแยกมูลฝอยออกเป็นประเภทๆ ในกรณีเช่นนี้เจ้าของหรือผู้ครอบครองอาคารหรือสถานที่จะต้องจัดให้มีที่รองรับมูลฝอยแยกเป็นประเภทตามที่เจ้าพนักงานท้องถิ่นกำหนดและต้องแยกเก็บรวบรวมมูลฝอยแต่ละประเภทไว้ในที่รองรับมูลฝอยแต่ละที่แล้วมอบให้ราชการส่วนท้องถิ่นเป็นผู้รวบรวมเก็บขนมูลฝอยแต่ละประเภทไปทำการกำจัดต่อไปกรณีราชการส่วนท้องถิ่นได้ทำความตกลงกับองค์กรเอกชนหน่วยงานของรัฐ หรือกองทุนให้เป็นผู้รับทำการรวบรวม เก็บ ขน และกำจัดมูลฝอยองค์กรเอกชน หน่วยงานของรัฐ หรือกองทุน ต้องจัดให้มีการคัดแยกมูลฝอยออกเป็นประเภทๆ ก่อนทำการรวบรวม เก็บ ขน และกำจัดมูลฝอย แต่ละประเภทนั้น[๓]หมวด ๓หลักเกณฑ์การขออนุญาตและอัตราค่าธรรมเนียม ค่าบริการ ข้อ ๑๐ ในกรณีที่มีเหตุผลอันสมควรราชการส่วนท้องถิ่นอาจพิจารณาออกใบอนุญาตให้บุคคลใดเป็นผู้รับทำการเก็บขนหรือกำจัดสิ่งปฏิกูลหรือมูลฝอยแทนโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการภายใต้การควบคุมดูแลของราชการส่วนท้องถิ่นได้ทั้งนี้บุคคลนั้นจะต้องเสียค่าธรรมเนียมใบอนุญาตตามอัตราที่กำหนดท้ายข้อบัญญัตินี้ราชการส่วนท้องถิ่นอาจทำความตกลงกับองค์กรเอกชนหน่วยงานของรัฐ หรือกองทุนที่จัดตั้งขึ้นเพื่อวัตถุประสงค์ในการบริหารจัดการขยะและกำจัดมูลฝอยซึ่งไม่ได้ทำเป็นธุรกิจหรือรับประโยชน์ตอบแทนด้วยการคิดค่าบริการให้เป็นผู้ทำการรวบรวม เก็บ ขน และกำจัดมูลฝอย ตามวัตถุประสงค์ขององค์กรเอกชนหน่วยงานของรัฐ หรือกองทุนนั้น ๆ ได้ โดยอาจพิจารณายกเว้นการออกใบอนุญาตตามวรรคหนึ่งทั้งนี้ต้องเป็นการทำความตกลงที่อยู่ภายใต้อำนาจหน้าที่ของราชการส่วนท้องถิ่นตามที่กฎหมายกำหนด[๔]ข้อ ๑๑ ภายใต้บังคับข้อ๑๐ผู้ที่จะได้รับใบอนุญาตให้เป็นผู้รับทำการเก็บขนหรือกำจัดสิ่งปฏิกูลหรือมูลฝอยจะต้องเป็นผู้มีคุณสมบัติและต้องปฏิบัติตามหลักเกณฑ์วิธีการและเงื่อนไขที่กำหนด ต่อไปนี้(๑) ต้องเป็นผู้ที่เจ้าพนักงานท้องถิ่นพิจารณาเห็นว่ามีความพร้อมทั้งในด้านเครื่องมือเครื่องใช้ ด้านบุคลากร ด้านวิชาการ ด้านสถานที่ฯลฯ และมีความน่าเชื่อถือว่าสามารถรับทำการเก็บขนหรือกำจัดสิ่งปฏิกูลหรือมูลฝอยได้(๒) ต้องทำการเก็บขนหรือกำจัดสิ่งปฏิกูลหรือมูลฝอยให้ถูกต้องตามหลักวิชาการไม่ก่อให้เกิดเหตุเดือดร้อนรำคาญหรืออาจเป็นอันตรายต่อประชาชนไม่เป็นการทำลายสิ่งแวดล้อมตามวิธีการและรายละเอียดที่เจ้าพนักงานสาธารณสุขกำหนด(๓) ต้องจัดหาเครื่องมือ เครื่องใช้ อันได้มาตรฐานซึ่งจำเป็นต้องใช้ในการดำเนินการมาให้พร้อมตามที่เจ้าพนักงานสาธารณสุขกำหนด(๔) เงื่อนไขและรายละเอียดอื่น ๆที่เจ้าพนักงานท้องถิ่นอาจกำหนดเพิ่มเติมตามคำแนะนำของเจ้าพนักงานสาธารณสุขตามความเหมาะสมและจำเป็นกรณีทำการกำจัดมูลฝอยโดยกองทุนที่จัดตั้งขึ้นเพื่อวัตถุประสงค์ในการบริหารจัดการขยะและกำจัดมูลฝอยซึ่งไม่ได้ทำเป็นธุรกิจหรือรับประโยชน์ตอบแทนด้วยการคิดค่าบริการไม่อยู่ภายใต้บังคับตามเงื่อนไขในวรรคหนึ่งโดยให้ดำเนินการได้ตามเงื่อนไขของบันทึกข้อตกลงที่ทำขึ้นระหว่างราชการส่วนท้องถิ่นกับกองทุน[๕]ข้อ ๑๒ ผู้ได้รับใบอนุญาตสามารถเรียกเก็บค่าบริการเก็บขนหรือกำจัดสิ่งปฏิกูลหรือมูลฝอยได้ไม่เกินอัตราที่เจ้าพนักงานท้องถิ่นออกประกาศกำหนดข้อ ๑๓ ภายใต้บังคับข้อ๑๑ ผู้ประสงค์จะขอรับใบอนุญาตรับทำการเก็บขน หรือกำจัดสิ่งปฏิกูลหรือมูลฝอยให้ยื่นคำขอต่อเจ้าพนักงานท้องถิ่นตามแบบ ๑ พร้อมด้วยเอกสารหลักฐานตามที่เจ้าพนักงานท้องถิ่นกำหนดข้อ ๑๔ เจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอแล้วหากถูกต้องตามหลักเกณฑ์ วิธีการและเงื่อนไขที่กำหนดไว้ ก็ให้ออกใบอนุญาตให้ตามแบบ๒ข้อ ๑๕ ให้เจ้าพนักงานท้องถิ่นเรียกเก็บค่าธรรมเนียมใบอนุญาตตามอัตราที่กำหนดท้ายข้อบัญญัตินี้ผู้ได้รับใบอนุญาตต้องเสียค่าธรรมเนียมภายในกำหนด ๑๕ วันนับตั้งแต่วันที่ผู้ได้รับใบอนุญาต ผู้แทนหรือผู้ได้รับมอบอำนาจจากผู้ได้รับใบอนุญาตได้รับแจ้งจากเจ้าพนักงานท้องถิ่นการแจ้งตามวรรคสอง ให้เจ้าพนักงานท้องถิ่นทำเป็นหนังสือแจ้งให้ผู้ได้รับใบอนุญาตผู้แทน หรือผู้ได้รับมอบอำนาจจากผู้ได้รับใบอนุญาตทราบในกรณีที่ไม่พบตัวหรือไม่ยอมรับหนังสือให้ส่งหนังสือทางไปรษณีย์ตอบรับหรือปิดหนังสือนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการของผู้ต้องรับหนังสือ และให้ถือว่าผู้นั้นได้รับหนังสือดังกล่าวแล้วตั้งแต่เวลาที่หนังสือไปถึงหรือปิดหนังสือแล้วแต่กรณีข้อ ๑๖ ใบอนุญาตให้มีอายุ๑ ปี นับตั้งแต่วันออกใบอนุญาต และให้แสดงใบอนุญาตไว้ในที่เปิดเผย ณสำนักทำการของตนข้อ ๑๗ หากใบอนุญาตสูญหายถูกทำลาย หรือชำรุดในสาระสำคัญ ผู้ได้รับใบอนุญาตต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายใน ๑๕ วัน นับตั้งแต่วันทราบถึงการสูญหาย ถูกทำลายหรือชำรุดในสาระสำคัญ แล้วแต่กรณี พร้อมด้วยหลักฐานต่อไปนี้ คือ(๑) เอกสารการแจ้งความต่อสถานีตำรวจ ในกรณีสูญหาย หรือถูกทำลาย(๒) ใบอนุญาตฉบับเดิมในกรณีชำรุดในสาระสำคัญข้อ ๑๘ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการ และเงื่อนไข ดังนี้(๑) การออกใบแทนใบอนุญาตใช้แบบ ๓ โดยประทับตราสีแดง คำว่า ใบแทน กำกับไว้และลงวันที่ เดือน ปีที่ออกใบแทนพร้อมลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) บันทึกด้านหลังต้นขั้วใบอนุญาตเดิม ระบุสาเหตุการสูญหายถูกทำลายหรือชำรุดในสาระของใบอนุญาตเดิม พร้อมระบุเล่มที่ เลขที่ วัน เดือนปีของใบแทนใบอนุญาตที่ออกให้ใหม่(๓)ให้ผู้ขอรับใบแทนใบอนุญาตชำระค่าธรรมเนียมตามอัตราที่กำหนดท้ายข้อบัญญัตินี้ข้อ ๑๙ เมื่อผู้ได้รับใบอนุญาตประสงค์จะต่ออายุใบอนุญาตให้ยื่นคำขอต่อเจ้าพนักงานท้องถิ่น ตามแบบ ๔พร้อมชำระค่าธรรมเนียมก่อนใบอนุญาตสิ้นอายุการต่ออายุใบอนุญาต ให้ทำได้คราวละ ๑ ปีนับตั้งแต่วันถัดจากวันที่ใบอนุญาตสิ้นอายุข้อ ๒๐ การชำระค่าธรรมเนียมตามข้อบัญญัตินี้ผู้ได้รับใบอนุญาตจะต้องชำระภายในเวลาที่กำหนดไว้ หากมิได้ชำระภายในเวลาที่กำหนดจะต้องเสียค่าปรับเพิ่มขึ้นอีกร้อยละ ๒๐ ของยอดเงินค่าธรรมเนียมเว้นแต่ผู้ได้รับใบอนุญาตจะได้บอกเลิกการดำเนินการกิจการนั้นก่อนถึงกำหนดการที่จะต้องชำระค่าธรรมเนียมดังกล่าวข้อ ๒๑ ให้ใช้แบบพิมพ์ต่าง ๆที่กำหนดท้ายข้อบัญญัติ ดังต่อไปนี้(๑) คำขอรับใบอนุญาตรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ ให้ใช้แบบ ๑(๒) ใบอนุญาตรับทำการเก็บ ขน หรือกำจัดสิ่งปฏิกูล หรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ ให้ใช้แบบ ๒(๓) ใบแทนใบอนุญาตรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ ให้ใช้แบบ ๓(๔) คำขอต่ออายุใบอนุญาตรับทำการเก็บ ขนหรือกำจัดสิ่งปฏิกูลหรือมูลฝอย ให้ใช้แบบ ๔(๕) คำร้องหรือคำขออื่นใดนอกจากที่ระบุไว้ในข้อนี้ให้ใช้แบบคำขอทั่วไปหมวด ๔บทกำหนดโทษ ข้อ ๒๒ ผู้ใดดำเนินกิจการการรับทำ การเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับผลประโยชน์ตอบแทนด้วยการคิดค่าบริการโดยไม่ได้รับใบอนุญาตจากเจ้าพนักงานท้องถิ่นตามข้อ ๑๔มีความผิดต้องระวางโทษปรับไม่เกินหนึ่งพันบาทข้อ ๒๓ ผู้รับใบอนุญาตผู้ใดไม่ปฏิบัติตามหลักเกณฑ์วิธีการ และเงื่อนไขเกี่ยวกับการเก็บขนและกำจัดสิ่งปฏิกูลหรือมูลฝอยตามที่กำหนดในข้อบัญญัตินี้หรือเรียกเก็บค่าบริการเก็บขนสิ่งปฏิกูลหรือมูลฝอยจากผู้ใช้บริการเกินกว่าอัตราที่เจ้าพนักงานท้องถิ่นกำหนดตามข้อ๑๑ มีความผิดต้องระวางโทษปรับไม่เกินหนึ่งพันบาทเมื่อเจ้าพนักงานท้องถิ่นได้แจ้งให้ผู้รับใบอนุญาตได้ทราบถึงการไม่ปฏิบัติตามหลักเกณฑ์วิธีการ และเงื่อนไขเกี่ยวกับการเก็บขนและกำจัดสิ่งปฏิกูลหรือมูลฝอยตามวรรคหนึ่งเป็นหนังสือติดต่อกันเกิน ๓ ครั้งให้เจ้าพนักงานท้องถิ่นพิจารณายกเลิกใบอนุญาตตามข้อ ๑๐การแจ้งเป็นหนังสือให้ถือบังคับตามข้อ ๑๕ วรรคสามข้อ ๒๔ ผู้ใดฝ่าฝืนข้อ๖ ข้อ ๗ ข้อ ๘ ข้อ ๙ หรือข้อ ๑๐ แห่งข้อบัญญัตินี้มีความผิดต้องระวางโทษปรับไม่เกินหนึ่งพันบาทประกาศณ วันที่ ๘ กรกฎาคม พ.ศ. ๒๕๕๖สมศรี โยธาจันทร์นายกองค์การบริหารส่วนตำบลหนองแวง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหนองแวงเรื่อง การกำจัดสิ่งปฏิกูลและมูลฝอย พ.ศ. ๒๕๕๖๒. คำขอรับใบอนุญาตรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ (แบบ ๑)๓. ใบอนุญาตรับทำการเก็บ ขนสิ่งปฏิกูลหรือมูลฝอยโดยทำเป็นธุรกิจหรือโดยรับผลประโยชน์ตอบแทนด้วยการคิดค่าบริการ (แบบ ๒)๔. แบบคำขอใบแทนใบอนุญาตรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ (แบบ ๓)๕. คำขอต่ออายุใบอนุญาตรับทำการเก็บ ขนหรือกำจัดสิ่งปฏิกูล (แบบ ๔)๖. แบบคำขอทั่วไป(ดูข้อมูลจากภาพกฎหมาย)ข้อบัญญัติองค์การบริหารส่วนตำบลหนองแวงเรื่อง การกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๘[๖]ข้อ๒ ข้อบัญญัตินี้ใช้บังคับในเขตองค์การบริหารส่วนตำบลหนองแวงตั้งแต่วันถัดจากวันประกาศในราชกิจจานุเบกษาเป็นต้นไปข้อ๗ ข้อตกลงความร่วมมือระหว่างราชการส่วนท้องถิ่นกับกองทุนการคัดแยกขยะสะสมเงินคุ้มครองสุขภาพตำบลหนองแวงที่ดำเนินการอยู่ก่อนข้อบัญญัตินี้ใช้บังคับให้ดำเนินการต่อไปได้ภายใต้เงื่อนไข วัตถุประสงค์ และเป้าหมายที่ระบุในข้อตกลงปริยานุช/ผู้จัดทำ๙ ตุลาคม ๒๕๕๖โชติกานต์/ผู้ตรวจ๑๕ ตุลาคม ๒๕๕๖ปุณิกา/ปรับปรุง๑๖ กุมภาพันธ์๒๕๕๙[๑] ราชกิจจานุเบกษาเล่ม ๑๓๐/ตอนพิเศษ ๑๒๙ ง/หน้า ๒๒/๓ ตุลาคม ๒๕๕๖[๒] ข้อ ๗ วรรคสองเพิ่มโดยข้อบัญญัติองค์การบริหารส่วนตำบลหนองแวง เรื่องการกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๘[๓] ข้อ ๙ วรรคสองเพิ่มโดยข้อบัญญัติองค์การบริหารส่วนตำบลหนองแวง เรื่องการกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๘[๔] ข้อ ๑๐ วรรคสองเพิ่มโดยข้อบัญญัติองค์การบริหารส่วนตำบลหนองแวง เรื่องการกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๘[๕] ข้อ ๑๑ วรรคสองเพิ่มโดยข้อบัญญัติองค์การบริหารส่วนตำบลหนองแวง เรื่องการกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๘[๖] ราชกิจจานุเบกษาเล่ม ๑๓๓/ตอนพิเศษ ๒๘ ง/หน้า ๔๘/๑ กุมภาพันธ์ ๒๕๕๙